Diari Oficial de la Generalitat Valenciana


Sumari del DOGV 7123, del 02-10-2013 (2013/9334)

Resolució de 18 de setembre de 2013, de la Conselleria d'Infraestructures, Territori i Medi Ambient, per la qual se sotmet a participació pública la versió preliminar de l'actuació territorial estratègica Alcoinnova, projecte industrial i tecnològic, al municipi d'Alcoi.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7123

Data del DOGV
:   02-10-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/9334


Data del document
:   18-09-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Alcoi
    * pla d'urbanisme

Resolució de 18 de setembre de 2013, de la Conselleria d'Infraestructures, Territori i Medi Ambient, per la qual se sotmet a participació pública la versió preliminar de l'actuació territorial estratègica Alcoinnova, projecte industrial i tecnològic, al municipi d'Alcoi. [2013/9334]  
El Consell de la Generalitat, mitjançant un acord adoptat en la sessió celebrada en data 22 de febrer de 2013, va declarar com a actuació territorial estratègica el projecte denominat Alcoinnova, projecte industrial i tecnològic, situat al municipi d'Alcoi.  
De conformitat amb el que disposa l'article 4.1 de la Llei 1/2012, de 10 de maig, de la Generalitat, de Mesures Urgents d'Impuls a la Implantació d'actuacions Territorials Estratègiques, elaborada la versió preliminar del pla junt amb l'informe de sostenibilitat ambiental, esta serà sotmesa a consultes i participació pública per l'òrgan designat en l'acord i donarà participació adequada al públic interessat i a les institucions afectades a fi que puguen examinar-lo i formular-hi les observacions i els suggeriments que estimen pertinents.  
Correspon a la Conselleria d'Infraestructures, Territori i Medi Ambient acordar l'obertura d'este període de participació pública, segons que disposa l'Acord del Consell de data 22 de febrer de 2013, d'acord amb la Llei 1/2012, de 10 de maig.  
Així doncs, elaborat el document, i en compliment del que disposa l'article 4.1 de la Llei 1/2012, de 10 de maig, de la Generalitat, de Mesures Urgents d'Impuls a la Implantació d'Actuacions Territorials Estratègiques, l'article 10 de la Llei 9/2006, de 28 d'abril, sobre avaluació dels efectes de determinats plans i programes sobre el medi ambient, i l'article 26.3 de la Llei 11/1994, de 27 de desembre, de la Generalitat, d'Espais Naturals Protegits de la Comunitat Valenciana, i als efectes del que disposa l'article 83 de la Llei 16/2005, de desembre, de la Generalitat, Urbanística Valenciana, resolc:  
  
  
Primer  
Sotmetre a informació pública el document de la versió preliminar del pla de l'actuació territorial estratègica denominada Alcoinncova, projecte industrial i tecnològic, al terme municipal d'Alcoi. El document esmentat s'acompanya de l'informe de sostenibilitat econòmica, l'informe de sostenibilitat ambiental i l'estudi d'integració paisatgística.   
  
  
Segon  
Ordenar la publicació d'esta resolució en el Diari Oficial de la Comunitat Valenciana, en el tauler d'anuncis de l'Ajuntament d'Alcoi, en un diari no oficial d'àmplia difusió en la província d'Alacant i en pàgines web de la conselleria i de la mercantil promotora de l'actuació.  
  
Tercer  
El termini d'informació pública serà de 45 dies hàbils i començarà a comptar a partir de l'endemà de la publicació del corresponent anunci en el Diari Oficial de la Comunitat Valenciana, als efectes que el públic interessat puguen examinar-lo i formular-hi les observacions i els suggeriments que estimen pertinents.  
  
Quart  
Sol·licitar informe a les administracions afectades en les seues competències, béns i servicis.  
  
Quint  
La documentació podrà consultar-se en dies laborables, en horari de matins (de 09.00 a 14.00 hores), als següents locals:  
- Subdirecció General d'Ordenació, Planificació i Actuacions Territorials Estratègiques, ciutat administrativa 9 d'Octubre, torre 1, carrer de Castán Tobeñas, número 77, 46117 València.  
- Oficina Comarcal de Rehabilitació d'Edificis (OCRE) - Alcoi, carrer del Pintor Casanova (Major), 10, 03280 Alcoi.  
- Ajuntament d'Alcoi, plaça d'Espanya, 1, 03609 Alcoi.  
- Servei Territorial d'Urbanisme d'Alacant, avinguda d'Aguilera, 1, 03556 Alacant.   
Així mateix, s'habilitarà la seua consulta a través de la pàgina web de la Conselleria d'Infraestructures, Territori i Medi Ambient i de la mercantil promotora . Les observacions o suggeriments podran practicar-se a través dels mitjans electrònics habilitats en les webs mencionades o en format paper a través dels registres públics i dirigits a la Subdirecció General d'Ordenació, Planificació i Actuacions Territorials Estratègiques.  
  
València, 18 de setembre de 2013.- La consellera d'Infraestructures, Territori i Medi Ambient: Isabel Bonig Trigueros.